Rockebandet Green Day holder en konsert på Lake Springfield, men band-medlemmene klarer ikke å engasjere publikum i en diskusjon om miljø og global oppvarming. Hele bandet blir drept når all forurensningen i innsjøen ødelegger en flytende brygge som bandet står på. Under en seremoni i den lokale kirken får bestefar Simpson en profeti om at hele Springfield kommer til å bli ødelagt, men det er bare Marge som tar dette på alvor. Lisa og hennes nye venn Colin, som hun raskt blir forelsket seg i, arrangerer en konferanse hvor de forsøker å overbevise resten av byen om å rydde opp i innsjøen deres. I mellomtiden adopterer Homer en gris fra restauranten Krusty Burger, noe som får hans allerede forsømte sønn Bart til å se på naboen Ned Flanders som en langt bedre farsfigur.